Document ID: 32006R0975

KOMISIJAS REGULA (EK) Nr. 975/2006
(2006. gada 29. jūnijs),
ar kuru izdara grozījumus Regulā (EK) Nr. 581/2004, ar ko izsludina pastāvīgu konkursu uz eksporta kompensācijām par noteiktu veidu sviestu, un Regulā (EK) Nr. 582/2004, ar ko izsludina pastāvīgu konkursu par sausā vājpiena eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 31. panta 3. punkta b) apakšpunktu un 14. punktu,
tā kā:
(1)
Saskaņā ar Komisijas Regulas (EK) Nr. 581/2004 (2) 1. panta 1. punktu un Komisijas Regulas (EK) Nr. 582/2004 (3) 1. panta 1. punktu attiecībā uz dažiem galamērķiem eksporta kompensācijas netiek piešķirtas.
(2)
Komisijas 2006. gada 24. maija Regulā (EK) Nr. 786/2006, ar ko nosaka eksporta kompensācijas par pienu un piena produktiem (4), norādot galamērķus, par eksportu uz kuriem nav tiesību saņemt eksporta kompensācijas, no 2006. gada 25. maija galamērķu zonā L 20 un L 21 iekļauta Bulgārija un Rumānija. Tāpēc Bulgārija un Rumānija ir jāizslēdz no eksporta kompensācijām, kas noteiktas Regulā (EK) Nr. 581/2004, bet Rumānija - no kompensācijām, kas noteiktas Regulā (EK) Nr. 582/2004.
(3)
Attiecīgi jāgroza Regula (EK) Nr. 581/2004 un (EK) Nr. 582/2004.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 581/2004 1. panta 1. punkta otro daļu aizstāj ar šādu:
“Pirmajā daļā minētos produktus ir paredzēts eksportēt uz visiem galamērķiem, izņemot Andoru, Bulgāriju, Seūtu un Meliļu, Gibraltāru, Rumāniju, Amerikas Savienotajām Valstīm un Vatikānu.”
2. pants
Regulas (EK) Nr. 582/2004 1. panta 1. punktu aizstāj ar šādu punktu:
“1. Izsludina pastāvīgu konkursu, lai noteiktu eksporta kompensācijas par Komisijas Regulas (EEK) Nr. 3846/87 (5) I pielikuma 9. iedaļā minēto sauso vājpienu iepakojumā, kura neto masa ir vismaz 25 kilogrami, kura sastāvā ir ne vairāk kā 0,5 masas % pienskābi nesaturošu piedevu, uz ko attiecas produkta kods ex ex 0402 10 19 9000, un ko paredzēts eksportēt uz visiem galamērķiem, izņemot Andoru, Bulgāriju, Seūtu un Meliļu, Gibraltāru, Rumāniju, Amerikas Savienotajām Valstīm un Vatikānu.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 4. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 29. jūnijā

Labels: 3
17